कपूर खानदान की चौथी पीढ़ी की कलाकार बॉलीवुड अभिनेत्री करीना कपूर खान का कहना है कि वह अभिनय के बिना जीवन की कल्पना भी नहीं कर सकतीं. करीना ने मंगलवार को मुंबई में लोकमत महाराष्ट्रियनऑफ द ईयर पुरस्कार समारोह में ‘लोकमत महाराष्ट्रियन पॉवर सेलिब्रिटी ऑफ द ईयर अवॉर्ड’ प्राप्त करने के बाद संवाददाताओं से बातचीत की. यह पूछे जाने पर कि उन्होंने अभिनय के अलावा, किसी क्षेत्र में जाने के बारे में विचार किया है? उन्होंने कहा, “इस पेशे में 18 वर्ष काम करने के बाद, मुझे नहीं लगता कि मैं किसी और चीज के बारे में सोच सकती हूं, क्योंकि मैं हमेशा से एक कलाकार बनना चाहती हूं. मैं अभिनय के बिना जीवन की कल्पना तक नहीं कर सकती.”